Publicacions de la Universitat de València
L'objectiu bàsic de Publicacions de la Universitat de València (PUV) és la difusió de la producció científica, i intel·lectual en sentit més general, generada a la Universitat de València a través dels procediments habituals del procés editorial, és a dir, de la confecció de llibres i revistes. Més enllà d'aquest aspecte lligat a la comunicació científica té una gran rellevància la projecció social i cultural de l'activitat universitària, la potenciació del lligam universitat-societat.
Materials docents en Direcció d'Empreses (MADODE) Nº 1
Aquest volum inaugura la col·lecció Materials Docents en Direcció d’Empreses (MADODE), una iniciativa destinada a recollir i difondre materials docents orientats a l’aprenentatge actiu en l’àmbit de l’Organització i Direcció d’Empreses. El títol de la col·lecció refl ecteix clarament la seua fi nalitat: oferir recursos pedagògics que faciliten la connexió entre els conceptes teòrics propis de la disciplina i la realitat empresarial, mitjançant l’anàlisi de casos, situacions reals i exercicis aplicats. MADODE nº 1 reuneix un conjunt de casos pràctics que abasten una àmplia varietat de sectors, tipologies d’empreses i problemàtiques de gestió, amb l’objectiu de donar suport a la docència de diferents assignatures de grau i postgrau. Els capítols que integren aquest volum permeten treballar competències fonamentals com l’anàlisi estratègica, la presa de decisions, la identifi cació de stakeholders, el govern corporatiu, la gestió de persones i la comprensió dels processos de transformació empresarial en contextos canviants. En conjunt, Materials Docents en Direcció d’Empreses (MADODE) nº 1 constitueix un recull coherent i divers de casos pràctics que refl ecteixen la complexitat de la realitat empresarial actual. El volum ofereix al professorat i a l’estudiantat un conjunt d’eines docents pensades per a facilitar l’aprenentatge aplicat, el debat a l’aula i el desenvolupament de competències clau en la formació universitària en Direcció d’Empreses.
Drets d'autor (c) 2026 Publicacions de la Universitat de València
Los libros de Francisco Pérez Bayer y el origen de la Biblioteca Universitaria de Valencia
Eclesiàstic, hebraista, numismàtic, viatger, preceptor reial i reformista, Francisco Pérez Bayer (1711-1794) fou un membre destacat del denominat «grup valencià» en la cort de Carles III i va exercir un paper important en la política cultural de la seua època. Des dels anys de formació fins a la seua etapa com a bibliotecari major de la Biblioteca Real, la seua trajectòria vital reflecteix les vicissituds d’un segle marcat pel reformisme borbònic, la pugna en la Universitat entre els estudiants d’elit i els de la baixa noblesa i la burgesia, i la recuperació del saber erudit. En 1775, l’ardiaca feia pública la seua intenció de regalar a la Universitat de València la seua col·lecció personal de llibres, que es convertiria en el nucli fundacional de la futura biblioteca universitària. No obstant això, el setge de les tropes franceses a la ciutat de València en 1812 va posar fi a la curta existència de la nova institució. A partir de múltiples fonts, aquest llibre tracta de proporcionar una imatge fidedigna d’aquella primera biblioteca i de la vida del seu fundador.
Aquest estudi sosté que l’espai domèstic constitueix l’eix vertebrador de l’obra d’Edith Wharton, des del seu primer tractat, dedicat al disseny i la decoració d’interiors, fins a les dues últimes novel·les publicades. Des d’una perspectiva que combina la fenomenologia i la crítica cultural, el volum analitza les significacions subtils associades a la representació de la casa en un ampli corpus que abasta l’assaig, el relat breu, la novel·la i el periodisme de guerra. Les façanes i els espais interiors configuren complexes xarxes de sentit en els textos d’aquesta autora nord-americana, en les quals es manifesten no sols una extraordinària destresa narrativa i una atenció minuciosa al detall, sinó també les categories ètiques i estètiques que articulen la construcció de personatges i trames. Es tracta, a més, de la primera monografia publicada en llengua castellana sobre Edith Wharton que incorpora i dona a conèixer material d’arxiu inèdit fins ara.
Tres sistemas de policía predictiva en España: VIOGÉN, RISCANVI y VERIPOL
Quina capacitat predictiva tenen els algorismes dissenyats per a prevenir la delinqüència? Són eficaços? Són prou transparents? Tenen biaixos? Per a respondre aquestes preguntes, aquest estudi analitza tres eines algorítmiques utilitzades per l’Administració espanyola per a fer estimacions de risc en els àmbits policial i penitenciari (VioGén, RisCanvi i VeriPol, la darrera amb intel·ligència artificial), amb la finalitat d’avaluar-ne el funcionament, en particular en termes del seu respecte als drets fonamentals. L’estudi combina mètodes quantitatius i qualitatius, i ha estat realitzat per professors de la Universitat de València i de la Universitat Politècnica de València experts en diferents branques del dret (penal, administratiu i constitucional), així com en estadística i matemàtiques. Els objectius principals són analitzar la capacitat predictiva dels tres sistemes i la seua eficàcia per a assolir l’objectiu que pretenen (reducció de la delinqüència); valorar el seu grau de transparència, tant per a la ciutadania en general com per a les persones directament afectades pel seu ús; identificar i discutir possibles biaixos, i comprovar si respecten el marc legal europeu i espanyol vigent, amb especial atenció a la normativa sobre protecció de dades personals i a la regulació de l’ús de sistemes automatitzats de presa de decisions. També s’analitza si els costos per als drets fonamentals que comporta l’ús d’aquestes eines excedeixen el que seria legítim, necessari o proporcionat en relació amb el benefici actual o probable en termes de prevenció del delicte. L’estudi subratlla la importància de la transparència per a fer possible el necessari debat públic que ha d’existir sobre eines que, com les tres analitzades, són utilitzades pels poders públics com a suport per a prendre decisions que poden redundar en restriccions de drets fonamentals.
Auto de la Barca del Infierno, de Gil Vicente
Edició de l’obra teatral portuguesa AUTO DE LA BARCA DELINFIERNO de Gil Vicente, a càrrec de Alejandro L. Lapeña, responsable de la introducció, traducció al castellà i les notes, amb el text portugués editat per José Camões i Helena Reis Silva per al Centro de Estudos de Teatro de la Universidade de Lisboa.
This volume arises from the Blended Intensive Programme Challenges in Cultural Heritage: Sustainable Development and Digital Transformation, organised within the FORTHEM Alliance. The programme brought together students, academics, and professionals from several European universities to explore how cultural heritage can be responsibly managed amid technological advances and global pressures. Developed through collaboration among the Universities of Palermo, Burgundy, Valencia, and Lucian Blaga University of Sibiu, the programme created a dynamic environment for international and interdisciplinary exchange. Hosted in Valencia—both physically and virtually—it offered a setting where historical heritage and modern innovation coexist, illustrating how the past is constantly reinterpreted through contemporary needs and future goals. The chapters compiled in this book examine the relationship between cultural heritage, sustainability, and digital transformation. Contributors discuss how to protect vulnerable heritage assets while promoting resilience, and how digital tools can reshape documentation, analysis, and communication. Through theory, case studies, and practical examples, the volume highlights both challenges and opportunities at the intersection of tradition and innovation. The publication reflects the collaborative ethos of FORTHEM, enriched by diverse participants and intercultural dialogue. It underscores that the future of heritage depends not only on technology but also on shared learning and cooperation. This volume aims to inform and inspire readers to engage critically with the evolving field of cultural heritage and to contribute to shaping a sustainable future where heritage continues to benefit communities worldwide.
La pràctica narrativa s’ha convertit en un nou paradigma de la intervenció social i d’ací deriva la importància d’aproximar-se al coneixement de la construcció epistemològica d’aquest model de treball social. L’objecte del llibre és demostrar la capacitat d’impacte que té aquest nou model en les professionals que treballen en aquest àmbit, la posició de poder de les quals és qüestionada pels paradigmes postmoderns i postestructuralistes. Així mateix, ens acosta a la pràctica professional de les treballadores socials i d’altres professionals dels serveis socials en el seu exercici quotidià: com, a través del nou model de la pràctica narrativa, es canvia la percepció de la realitat dels problemes socials i com les persones consultants poden trobar un relat diferent que els permeta prendre consciència del seu empoderament davant l’adversitat.
Drets d'autor (c) 2021 Publicacions de la Universitat de Valencia
Evolució semàntica i gramaticalització del verb 'pensar' (segles XII-XVI)
Aquest llibre estudia l’origen, l’evolució semàntica i la gramaticalització del verb “pensar” en català des dels primers textos fins al segle XVI, en el marc de la lingüística cognitiva. Mitjançant una metodologia basada en corpus lingüístics, l’obra analitza com “pensar” esdevé un mot central en l’expressió dels processos mentals i com, progressivament, amplia el seu abast semàntic per a referir-se a processos no verbals, passant per sentits discursius i epistèmics, fins a adquirir valors aspectuals i modals. L’estudi detalla les construccions que conformen l’estructura semàntica del verb i analitza el procés de gramaticalització per construccionalització de la perífrasi narrativoaspectual <“pensar de” + infinitiu>, prospectiva <“pensar” + infinitiu> i intencional <“pensar” + infinitiu>. Així mateix, s’acaren els resultats romànics d’aquestes perífrasis amb el català per a establir-ne les relacions i determinar fins a quin punt “pensar” esdevé un verb auxiliar. A través d’aquest recorregut, el llibre posa en relleu la importància de les inferències invitades, la intersubjectivació i el context cultural com a motors i factors principals del canvi semàntic.
L’objectiu d’aquesta obra, que naix com a aportació a la divulgació científica, és dotar la ciutadania d’eines conceptuals i científiques per comprendre la problemàtica global dels residus i avançar cap a models sostenibles. Estructurada en quatre blocs temàtics, l’obra ofereix una mirada integral i crítica sobre el cicle de vida dels residus. El primer bloc s’ocupa de la definició, la tipologia i l’origen dels residus, abordant també els impactes ambientals, socials i sobre la salut que provoquen, des de la contaminació de l’aigua i del sòl fins a l’afectació directa sobre la biodiversitat i la salut humana. En el segon bloc es reflexiona sobre l’estreta relació que hi ha entre els residus i els models actuals de producció i consum. S’hi analitza el sistema econòmic lineal en què predomina l’obsolescència programada, l’hiperconsum i la baixa durabilitat dels productes, factors que contribueixen a una generació desbordant de residus. Davant d’això, es planteja la necessitat de reorientar els sistemes cap a una economia circular, que tanque cicles, minimitze deixalles i promoga l’ecodisseny. El tercer bloc aprofundeix en els models de gestió i les tecnologies disponibles per al tractament i la valorització de residus, abordant tant les tècniques convencionals com les més innovadores. Es presta una atenció especial a l’equilibri entre viabilitat econòmica i sostenibilitat ambiental, amb l’ànim de fomentar una mirada crítica i tècnica. El quart i darrer bloc situa el focus en les estratègies per a prevenir la generació de residus i destaca el paper de l’educació, la comunicació, la legislació i la responsabilitat compartida entre ciutadania, empreses i administracions. L’obra, escrita per un ampli equip d’especialistes amb experiència investigadora i docent, combina rigor científic amb un llenguatge clar i didàctic. L’estructura modular i l’enfocament interdisciplinari la converteixen en una eina per a contextos educatius, projectes de sensibilització o programes de sostenibilitat institucional. En suma, una invitació a pensar, qüestionar i actuar. Una crida urgent a una reflexió informada i col·lectiva, que ens interpel·la com a individus i com a societat. Només amb una consciència crítica, basada en la ciència i articulada des de l’educació, podrem avançar cap a una gestió veritablement sostenible dels recursos i els residus. La sostenibilitat no és una fita, sinó un camí cap a un futur habitable.
Drets d'autor (c) 2025 Publicacions de la Universitat de València
Nuestra Negra, o esbozos de la vida de una negra libre
‘Nuestra Negra, o esbozos de la vida de una negra libre en una mansión blanca de dos plantas en el Norte’ (1859), de Harriet E. Wilson, és considerada la primera novel·la escrita i publicada per una afroamericana als Estats Units. El relat es nodreix de la novel·la sentimental, de la narrativa d’esclaus i de la literatura de conversió religiosa. La història de les tribulacions de Frado —abandonada per sa mare blanca i obligada a servir com a criada en casa d’una família blanca al Massachusetts de les primeres dècades del segle XIX— constitueix una síntesi de ficció i autobiografia. L’obra subratlla que els afroamericans lliures dels estats del Nord, i en particular les dones de classe treballadora, havien de lluitar, igual que els esclaus del Sud, per conquistar la llibertat enfront de l’opressió econòmica, el racisme i la hipocresia cristiana que es practicaven tant al Sud esclavista com al Nord lliure de preguerra.
Maria Beneyto (València, 1920–2000) stands as one of the most significant Valencian writers of the 20th century. ‘Learning to Howl’, the English translation of forty-nine poems spanning her work from 1952 to 2003, introduces her remarkable Valencian voice to Anglophone readers. As Professor Candelas Gala observes in her introduction, the title—selected by translator Paul Scott Derrick—captures the very essence of Beneyto’s poetics. For her, “howling” becomes the necessary response to life’s betrayals: those imposed by sociopolitical and historical forces, by the distortions of language itself, and, ultimately, by the impenetrable wall of death.
Aquest llibre recull una selecció dels prop de dos-cents cinquanta articles que Josep Sorribes va publicar en la premsa diària. Reflecteixen les il·lusions, les oportunitats i els desencisos d’una persona culta preocupada per l’economia, l’urbanisme, l’arquitectura, el territori, la cultura i la política valenciana. L’autor, a partir de temes quotidians o de la immediatesa mediàtica, proposava idees, actituds i explicacions que inciten a la reflexió, a la presa de postura i a l’acció sociopolítica. Incomprensiblement, no s’havia publicat mai abans una selecció dels seus articles de premsa, que l’autor feia servir com un mitjà eficaç per a la divulgació del seu imponent treball intel·lectual, editat en nombroses publicacions, i per a la sensibilització social. El seus llibres encara són una referència obligada per a totes aquelles persones preocupades per l’economia urbana de la ciutat de València i del País Valencià des d’uns principis ètics basats en la dignitat, el respecte i la convivència. Aquests textos, que conformen una crònica culta, intel·ligent i llegidora de la ciutat de València i la seua àrea metropolitana i del País Valencià dels darrers vint-i-cinc anys, estan escrits amb agudesa, humanitat, clarividència, ironia i un punt d’acidesa –que sempre acaba relativitzat per un acudit, un eslògan publicitari o una frase feta– i intenten, al capdavall, obrir i elevar el nivell de la conversa ciutadana. Des de l’estima i el record personal, el llibre inclou un seguit de textos de reconeguts companys, alumnes i amics de Josep Sorribes que, des de perspectives diferents, analitzen l’aportació intel·lectual, la tasca acadèmica i l’activitat cívica i cultural de l’autor.
En el medi rural, el comerç minorista ha patit una transformació profunda en les darreres dècades, en paral·lel al procés de despoblació i envelliment que afecta àmplies zones de l’interior peninsular. Més enllà de la seua dimensió econòmica, el comerç rural constitueix un servei essencial i un espai de socialització clau en comunitats amb estructures demogràfiques fràgils. Tanmateix, la seua continuïtat es veu compromesa per múltiples factors: pèrdua de població activa, dependència creixent del vehicle privat, accés desigual a altres centres urbans, formes noves de consum i, especialment, dificultats per a garantir el relleu generacional en els negocis existents. Davant d’aquest escenari, hem d’anar més enllà del diagnòstic de les mancances, intentar comprendre les transformacions en curs i identificar estratègies d’adaptació viables, ajustades al territori. En aquest context, aquest estudi aborda la situació de l’oferta i la demanda comercial en els municipis rurals de l’interior valencià.
Cinco años de políticas públicas contra la despoblación: valoración y perspectivas
La despoblació rural no és nova, però ha emergit en l'agenda política en dates relativament recents. Així, des de la Conferència de Presidents de 2017, pràcticament totes les administracions públiques (govern central, CCAA, moltes diputacions, i fins i tot ajuntaments) han desplegat tot un conjunt de polítiques, programes i mesures amb l'objectiu de pal·liar els efectes dels processos de despoblació, d'assegurar uns nivells de vida equiparables en els territoris rurals més afectats i, si és el cas, de frenar o revertir tals processos. Esta obra incorpora anàlisi al voltant de múltiples temàtiques: els avanços en la reducció de la bretxa digital; la creixent presència d'energies renovables en territoris de despoblació; el replegament i/o les noves formes de prestació de servicis públics i privats; les dinàmiques migratòries i la seua articulació en les societats locals; el paper del patrimoni com a factor de valorització social, econòmica, cultural o històrica en estos territoris; l'emprenedoria rural, tant en el marc de les estratègies de desenrotllament territorial LEADER com fora d'elles, amb atenció a la dimensió de gènere; els escanyaments que deriven del marc jurídic i formes innovadores d'abordar-lo, amb particular referència a l'urbanisme i la vivenda; les mesures financeres i fiscals en les polítiques contra la despoblació; els canvis en les pautes de mobilitat de la població i la resposta des de les administracions.
Edició crítica de la comedia LA HERMOSA FEA de Lope de Vega, amb estudi introductori, historia del text, aparat crítica i apèndix.
Capital social, resistencia y transformación de las organizaciones
El llibre analitza la transformació social i organitzacional a l’Orient d’Antioquia (Colòmbia), un territori marcat pel conflicte armat, la violència estructural i la resistència comunitària. Aquest estudi examina com les organitzacions locals han enfrontat situacions difícils creant formes de cooperació, confiança i ajuda mútua. Es basa en el concepte de capital social, que es refereix a la quantitat de recursos que circulen en les xarxes socials i l’habilitat de mobilització (Nahapiet & Ghoshal, 1998). Tradicionalment, la zona ha desenvolupat programes, com el Laboratorio de Paz II (2002-2010), que buscaven crear les condicions per aconseguir una pau sostenible. En aquest marc, les organitzacions es van erigir com a llocs de mobilització ciutadana, de memòria, incidència política i acompanyament psicosocial. Però hi van sorgir també dificultats relacionades amb la dependència de lideratges personals, la sobrecàrrega de treball i els conflictes entre els ideals col·lectius i les exigències de sostenibilitat. Els resultats mostren que la transformació organitzacional mitjançant pràctiques d’articulació –com taules de treball, marxes, comunicats i projectes de cooperació– van enfortir les capacitats comunitàries. La confiança (diàdica i generalitzada) i la cohesió, la identitat i el sentiment de pertinença són les bases del capital social. Però també hi ha límits relacionats amb la vulnerabilitat de les xarxes, l’esgotament dels espais de participació i la desigualtat d’accés a recursos. El mapatge de xarxes socials mostra que des del Laboratorio de Paz II, la xarxa dispersa de nodes i connexions de la regió es va reduir, però també es va diversificar en interessos i agendes. La pandèmia per COVID-19 va desestabilitzar les estructures organitzatives, afectant especialment grups de llauradors, dones i víctimes. Però aquest mateix context va obrir la porta a processos d’innovació i resiliència. La literatura indica que el capital social a l’Orient d’Antioquia no sols inclou les dimensions tradicionals (estructural, relacional i cognitiva), sinó que també n’abasta d’altres tipus com la cooperació, la transformació, la intermediació i la participació política. Les organitzacions han sigut actors de resistència a les desigualtats, han visibilitzat reivindicacions socials, però no han aconseguit transformacions estructurals en el territori. En resum, el llibre ofereix un marc analiticoempíric i propositiu per entendre com el capital social pot generar resistència i canvi en situacions de conflicte. S’hi assenyalen les capacitats i les restriccions de les organitzacions comunitàries per aconseguir pau i desenvolupament sostenible en la zona.
Historia de la esclavitud de los moriscos del reino de Granada
No disposàvem fins ara d’un llibre que explicara de manera completa la història de l’esclavitud dels moriscos granadins, un buit que ompli el present volum, que relata la caiguda en esclavitud de gran part d’ells, rics i pobres, ancians i xiquets, homes i dones, arrossegats pel remolí d’una guerra declarada a sang i foc. Guerra i esclavitud van irrompre en la vida dels moriscos del regne de Granada assolant comunitats, destruint famílies i aniquilant les vides de milers de persones. Escampats per gran part d’Espanya i introduïts a l’interior de la societat cristiana de l’època, van compartir cases, carrers i llocs de treball amb diferents grups humans. Aquest llibre assenyala com l’esclavitud va representar un element articulador decisiu en la història dels moriscos fins a la seua expulsió en 1610 i com també ho va ser de la pròpia configuració social de l’Espanya del Segle d’Or. Així mateix, va afectar profundament la construcció política de la monarquia de Felip II. Per tant, ens trobem davant una de les grans cruïlles de la història d’Espanya, en la qual assistim definitivament al final dramàtic de la civilització d’al-Àndalus.
En un món cada vegada més interconnectat, la digitalització no sols redefineix les nostres interaccions, sinó també la nostra identitat jurídica. Aquest llibre examina com el dret configura, controla i emancipa al subjecte en l’era digital, analitzant les tensions entre normativitat i llibertat en un entorn dominat pel capitalisme informacional i la vigilància algorítmica. A través d’un enfocament interdisciplinari, s’exploren els desafiaments de la governamentalitat digital i de l’autodeterminació informacional i les amenaces del tecnototalitarisme. Es planteja la necessitat de repensar el marc jurídic del subjecte digital, superant les limitacions del dret modern per a garantir una protecció efectiva dels drets humans en entorns digitals. Aquesta obra és una referència essencial per al camp jurídic dels drets digitals, oferint una anàlisi rigorosa sobre les noves subjectivitats tecnològiques i el seu impacte en la configuració normativa global. Com a resposta a aquests desafiaments, es proposa una Declaració Universal de Drets Humans Digitals, un instrument pioner que busca garantir l’autonomia i la dignitat del subjecte digital en un ordre global cada vegada més dependent de la tecnologia. Un text imprescindible per a comprendre i modelar el futur del dret en l’era digital.
Edició de la tragèdia francesa HORACE, de Pierre Corneille, amb estudi introductori i traducció a l'espanyol anotada a càrrec d'Evelio Miñano Martínez, i amb text francès editat per M. Ch. Marty-Laveaux (publicat en 1862), i amb traducció espanyola d'un text de Titus Livi a càrrec de Ricardo Hernández Pérez.
150 Problemas resueltos de Síntesis Orgánica (Con análisis retrosintético)
Una de les maneres més segures d’aprendre química orgànica és precisament enfrontar-se a la resolució de problemes de síntesis. La capacitat de planificar una síntesi de diverses etapes d’una molècula complexa requereix un coneixement pràctic dels usos i les limitacions d’una gran quantitat de reaccions orgàniques. No sols cal saber quines reaccions s’hi poden utilitzar, també cal saber com emprar-les , ja que l’ordre en què es duen a terme les reaccions és fonamental per a l’èxit de la síntesi. L’objecte d’aquest llibre és proporcionar a l’estudiantat una àmplia col·lecció de problemes, amb casos reals de dificultat diversa, que els permeta exercitar-se en l’aprenentatge de la síntesi orgànica.
Aquest llibre examina les relacions bilaterals entre Espanya i els Estats Units durant tres dècades crucials (1936-1964) i revela com el règim de Franco es va recolzar en una estratègia de política exterior que, en plena Guerra Freda, va trobar aliats estratègics en diversos sectors estatunidencs. A través de l’anàlisi del ‘Spanish Lobby’ i la seua capacitat per a influir en polítics, empresaris i militars, es desentranya la complexa xarxa d’interessos econòmics, ideològics i geopolítics que van acostar els dos països. Amb un enfocament rigorós, aquesta obra llança llum sobre figures clau, com l’ambaixador Lequerica i el bufet de Charles Patrick Clark, i explora la influència dels militars estatunidencs en la reconfiguració de les relacions internacionals d’Espanya. Més que una història d’aliances, aquest llibre és una anàlisi profunda de les tensions, els interessos i les negociacions que van definir un període crucial en la diplomàcia contemporània.
Allende las fronteras: escritoras y viajeras
Tradicionalment associat a figures masculines i a ideals d’aventura, conquista i descobriment, el relat de viatges ha invisibilitzat l’aportació de nombroses escriptores que van trobar en els desplaçaments una via d’emancipació personal, intel·lectual i política. En contrast amb els arquetips mítics de Penèlope i Circé –la dona que espera o la dona que tempta–, les autores estudiades en aquest volum es presenten com a subjectes actius del viatge i de l’escriptura. Viatjar i escriure esdevé, per a elles, un doble gest de transgressió que desafia les normes socials, els rols de gènere i les limitacions imposades a l’espai femení. Els seus relats no sols documenten territoris, cultures i paisatges, sinó que també reflexionen sobre la identitat, la llibertat, la desigualtat i l’experiència d’habitar els marges, posant al centre unes veus de dones que durant segles han estat relegades del cànon literari. El volum aplega estudis dedicats a viatgeres com Fredrika Bremer, Léonie d’Aunet, Emilia Pardo Bazán, Juana Manso, Mary Kingsley, Pilar Bonet o Cristina Morató, entre altres, i s’organitza segons els continents recorreguts per aquestes autores. Una estructura que permet acompanyar-les a través de diverses geografies, èpoques i sensibilitats, des del segle XIX fins a la contemporaneïtat, i observar l’evolució de les oportunitats que se’ls van obrir i els obstacles a què es van enfrontar. Una invitació a rellegir la història de la literatura de viatges des d’una perspectiva de gènere, a recuperar obres oblidades i a ampliar la nostra comprensió del món a través de narratives que desestabilitzen les versions dominants i obrin nous camins per a les futures generacions.
Vicent Manuel Branxat i la seua obra (1813-1819)
<p style="margin: 0px 0px 1em; padding: 0px; font-size: 13px; line-height: 1.5em; font-family: 'Segoe UI', 'Helvetica Neue', Helvetica, sans-serif; color: #333333; font-style: normal; font-variant-ligatures: normal; font-variant-caps: normal; font-weight: 400; letter-spacing: normal; orphans: 2; text-align: left; text-indent: 0px; text-transform: none; widows: 2; word-spacing: 0px; -webkit-text-stroke-width: 0px; white-space: normal; background-color: #ffffff; text-decoration-thickness: initial; text-decoration-style: initial; text-decoration-color: initial;">L’obra de Vicent Manuel Branxat i Alonso, religiós valencià autor de comèdies i soliloquis de caire polític de finals de l’edat moderna, ens fa testimonis, des d’una perspectiva conservadora i monàrquica, d’un món misogin en què l’Estat i la religió es nodreixen mútuament. Tanmateix, tot i sol·licitar tradició, l’autor antifrancès esdevé, sense saber-ho, un símptoma de modernitat, tímid encara, atés el moment en què va viure i en què s’ubica la seua obra coneguda (1813-1819). <p style="margin: 0px 0px 1em; padding: 0px; font-size: 13px; line-height: 1.5em; font-family: 'Segoe UI', 'Helvetica Neue', Helvetica, sans-serif; color: #333333; font-style: normal; font-variant-ligatures: normal; font-variant-caps: normal; font-weight: 400; letter-spacing: normal; orphans: 2; text-align: left; text-indent: 0px; text-transform: none; widows: 2; word-spacing: 0px; -webkit-text-stroke-width: 0px; white-space: normal; background-color: #ffffff; text-decoration-thickness: initial; text-decoration-style: initial; text-decoration-color: initial;">A partir del ms. 661 de la Biblioteca Històrica de la Universitat de València, s’analitza el seu pensament i s’aprofundeix en les idees amb què va defensar l’Antic Règim. A més, en els textos branxatians es reflecteix la diglòssia de l’època, amb la qual cosa la seua literatura adquireix un valor sociolingüístic més enllà de la paraula dramàtica.
Els camins de l'amor. Una interpretació del "Llibre d'amic e amat"
<span style="color: #333333; font-family: 'Segoe UI', 'Helvetica Neue', Helvetica, sans-serif; font-size: 13px; font-style: normal; font-variant-ligatures: normal; font-variant-caps: normal; font-weight: 400; letter-spacing: normal; orphans: 2; text-align: left; text-indent: 0px; text-transform: none; widows: 2; word-spacing: 0px; -webkit-text-stroke-width: 0px; white-space: normal; background-color: #ffffff; text-decoration-thickness: initial; text-decoration-style: initial; text-decoration-color: initial; display: inline !important; float: none;">Aquesta obra proposa una interpretació de les metàfores morals del ‘Llibre d’amic e amat’ de Ramon Llull. L’estudi ofereix una exegesi rigorosa dels versicles en el seu conjunt, i insereix l’obra mística en el context intratextual, en el context espiritual medieval i en el pensament i l’obra lul·lianes. Especialment, el treball mostra el diàleg textual entre els versicles del ‘Llibre d’amic e amat’ i els pressupòsits teòrics del ‘Llibre de contemplació’, que ajuden a desxifrar el sentit ocult de les metàfores. L’obra es presenta, doncs, com una guia que encamina el lector cap al descobriment del tresor inacabable de sentits que Llull va voler encapsular en els 357 aforismes del ‘Llibre d’amic e amat’. I ho fa a partir dels tres elements fonamentals en l’univers medieval: l’home, el món i Déu, presentats com a camins, dreceres i sendes des dels quals iniciar el viatge cap a l’amat. Aquests camins de l’amor ajudaran el lector a entendre el missatge bell i endreçat del millor assoliment de la nova literatura lul·liana.
‘The Ghetto, and Other Poems’ (1918), traduït al català per primera vegada en aquest llibre, retrata en el primer poema, “El gueto”, d’una manera íntima i vívida, el món dels immigrants jueus ubicats al Lower East Side de Nova York. És una mostra de la poesia social de Ridge on es descriu l’esforç de la comunitat immigrant per instal·lar-se en la seua nació amfitriona. Els altres poemes s’agrupen en tres apartats: “Llums de Manhattan” se centra en la caracterització de l’àmbit urbà, tant el material com l’humà; “Mà d’obra”, en la classe treballadora; “Accidentals”, en les seues experiències íntimes i espirituals. En tots els poemes sobresurt el seu vigor davant la poetització de la ciutat moderna i l’esperit de protesta contra les injustícies polítiques, racials i socials dels Estats Units d’entreguerres.
La ficció realista és una de les formes d’art més tenaces que ha conegut la història. En traçar la intricada experiència dels personatges, o ampliar l’enfocament per incloure-hi el context en què menen la seua vida, pot despertar l’empatia del lector com poques altres formes d’art. Però també és, en general, un producte de la burgesia: audaçment individualista i fascinada pels diners, la propietat, el matrimoni i l’herència. Aquest realisme, pot sobreviure a l’era postmoderna? L’aclamat crític marxista Terry Eagleton explora la complexitat filosòfica, històrica, pràctica i política del realisme com a forma literària. Abraçant diversos segles, a partir de l’obra d’autors com George Eliot, Henry James, D. H. Lawrence i Iris Murdoch, Eagleton proposa una defensa lúcida i amena d’un corrent que ofereix tant visions panoràmiques com matisos individuals en un món cada vegada més fragmentat.
En filologia clàssica, el coneixement de les dues llengües bàsiques, grec i llatí, s’assoleix estudiant textos antics i documents escrits. Saber el funcionament i les peculiaritats dels patrons escrits representa, per tant, un element primari i primordial en totes aquelles filologies que s’ocupen de llengües antigues o estadis de llengües antigues amb documentació escrita. Aquest llibre ofereix tots aquells aspectes relacionats amb l’escriptura en l’antic món romà des d’una perspectiva comparativa i tipològica, una visió des d’una grafemàtica general.
En aquest recull d’articles s’estudien les reescriptures literàries que foren condicionades pel context de la Guerra Civil i la dictadura franquista, amb una doble línia d’interés. D’una banda, de la mà d’investigadors i investigadores de diverses universitats, hi ha capítols en què s’aborda l’abast de les tisores de la censura i els resultats literaris que se’n deriven, amb estudis que s’acosten a les versions mutilades per la censura en relació amb els textos originals –alguns recuperats editorialment i d’altres en arxius personals o com a part dels expedients de censura. Hi comptem, d’altra banda, amb capítols dedicats a hipertextualitats vinculades a l’experiència de l’exili, que en certs casos presenten com a base les cultures dels països de destinació dels escriptors, on trobem versions de mites, obres o temes de les cultures dels llocs d’acollida incorporats a la literatura dels exiliats. La llista d’autors estudiats és àmplia: Josep Carner, Carles Riba, Agustí Bartra, Mercè Rodoreda, Llorenç Villalonga, M. Aurèlia Capmany, Joan Fuster, Manuel de Pedrolo, Jordi Coca, Jaume Fuster, Rodolf Sirera, Manuel Molins... Per tancar el llibre, recollim el testimoni d’un escriptor, el mallorquí Gabriel Janer Manila, que ens relata, de primera mà, els efectes de l’aparell repressor franquista en la seua trajectòria.
La docencia de la Biología Celular en la universidad
Aquest llibre uneix múltiples i diverses experiències didàctiques a les assignatures pròpies de l'àrea de Biologia Cel·lular amb motiu de la celebració de les X Jornadas de Docencia en Biología Celular a València, els dies 27 i 28 de juny del 2024, facilitant la difusió de tots els coneixements intercanviats presencialment durant aquestes jornades.
Maria Beneyto és una de les figures més rellevants de la literatura valenciana contemporània. Va escriure tant en català com en castellà i va destacar en poesia i narrativa. Va viure la Guerra Civil i la postguerra, experiències que marcarien la seua obra. En poesia, va rebre guardons com el premi València per ‘Criatura múltiple’ (1954) o el premi Ciutat de Barcelona per ‘Ratlles a l’aire’ (1956). En narrativa, durant els anys seixanta, va publicar obres com ‘El río viene crecido’ (1960), ‘La dona forta’ (1967) i ‘Antigua patria’ (1969). Més tard, guanyà el premi Ausiàs March amb ‘Vidre ferit de sang’ (1977). En la seua darrera etapa, va continuar publicant i va rebre reconeixements, com ara el Premi de les Lletres de la Generalitat Valenciana. La seua obra reflecteix la diversitat de la condició femenina i combina experiències personals i col·lectives. L’exposició mostra el paper destacat que tingué Maria Beneyto en les lletres valencianes, distingida sovint per notables reconeixements. Tanmateix –igual com ha passat amb altres escriptores– la seua obra ha caigut en l’oblit, silenciada pel temps, una situació que ha de canviar per a donar-li l’espai que mereix.